อีริคเซน เหมาสอง ไก่ บุกเจ๊า ดาบคู่ 2-2 ลิ่วชิงแคปิตอล 
การแข่งขันฟุตบอลแคปิตอล วัน คัพ อังกฤษ รอบรองชนะเลิศ นัดสอง ประจำวันพุธที่ 28 ม.ค. ดาบคู่ เชฟฟิลด์ ยูไนเต็ด ทีมจากลีกวัน  เปิดสนาม บรามอลล์ เลน รับการมาเยือนของ  ไก่เดือยทอง ทอตแนม ฮอตสเปอร์ ทีมจากศึกพรีเมียร์ลีก โดยเกมนัดแรก สเปอร์ส เป็นฝ่ายบุกไปชนะมา 1-0,เกมนี้ ไนเจล คลัฟ กุนซือเชฟฟิลด์ ยูไนเต็ด วาง ไมเคิล ดอยล์  คุมเกมแดนกลาง และใช้ สเตฟาน สคูกอลล์ ทำเกมรุกอยู่ข้างหลัง มาร์ค แม็คนัลตี้  กับ โจเซ แบ็กซ์เตอร์  ด้าน เมาริซิโอ โปเชตติโน กุนซือทอตแนม ฮอตสเปอร์ วาง ไรอัน เมสัน บัญชาเกมกลางสนามกับ เบนจามิน สแตมบูลี ส่วนแนวรุกมี คริสเตียน อีริคเซน กับ แฮร์รี เคน เป็นทีเด็ด,เปิดฉากครึ่งแรก น.10 เชฟฟิลด์ ได้ลุ้นก่อน จากจังหวะที่ เจมาล แคมป์เบลล์ ไรซ์ เปิดจากฝั่งขวาเข้ากรอบเขตโทษ  มิเชล ฟอร์ม นายด่านสเปอร์ส ออกมาตัดบอลชนกับนักเตะของเจ้าถิ่นบอลมาเข้าทาง เจมี เมอร์ฟี กดเต็มข้อ แต่ ฟอร์ม ก็ยังเซฟไว้ได้,จากนั้น น.17 เป็นโอกาสของสเปอร์ส ไคล์ วอลเกอร์ ได้บอลทางริมเส้นฝั่งขวา ก่อนเลี้ยงตัดเข้าเขตโทษแล้วกึ่งยิงกึ่งเปิดเข้าไป ฮาวเวิร์ด ชกออกมาได้  ถัดมา 8 นาที  สเปอร์สได้ลุ้นอีกครั้ง แฮร์รี เคน กระชากบอลเข้าไปในเขตโทษก่อนกดด้วยเท้าซ้าย บอลพุ่งเข้าข้างตาข่ายอย่างน่าเสียดาย,ถึง น.36  สเปอร์สได้ประตูขึ้นนำ 1-0  เมื่อได้ฟรีคิกหน้าเขตโทษด้านขวา และเป็น คริสเตียน อีริคเซน  ปั่นด้วยเท้าขวา บอลพุ่งเสียบสามเหลี่ยมเข้าไปอย่างสวยงาม,เข้าสู่ช่วงท้ายครึ่งแรก น.42 เชฟฟิลด์ได้ลุ้นตีเสมอ  จามาล แคมป์เบลล์ ไรซ์ ได้บอลทางขวา ก่อนจ่ายมาหน้าเขตโทษให้ บ็อบ แฮร์ริส ตะบันด้วยขวาบอลพุ่งเฉี่ยวเสาออกไป,จบครึ่งแรก ทอตแนม ฮอตสเปอร์ บุกมานำ เชฟฟิลด์ ยูไนเต็ด 1-0,กลับมาเล่นต่อครึ่งหลัง ถึง น.53 สเปอร์สได้ลุ้นก่อน เอริค ลาเมลา จ่ายบอลให้ แฮร์รี เคน กระชากเข้าเขตโทษก่อนกดด้วยเท้าขวา แต่บอลพุ่งตรงตัว ฮาวเวิร์ด,จากนั้น น.77 เชฟฟิลด์ ยูไนเต็ด ตามตีเสมอเป็น 1-1 จากจังหวะที่ ไรอัน ฟลินน์ พาบอลลุยขึ้นมาทางฝั่งขวา ก่อนเปิดเรียดเข้าไปในเขตโทษ บอลเลยไปถึง  เช อดัมส์ ที่ลงมาเป็นตัวสำรอง ซัดด้วยขวาเข้าไปตุงตาข่าย,ถัดมา น.79 เชฟฟิลด์ ยูไนเต็ด ขึ้นนำ 2-1 จากจังหวะที่ เจมี เมอร์ฟี  เปิดบอลจากริมเส้นฝั่งขวาเข้ากรอบเขตโทษ บอลตกมาเข้าทาง เช อดัมส์ ซัดเต็มข้อ บอลแฉลบแนวรับสเปอร์สเข้าไปตุงตาข่าย,ถึง น.88 สเปอร์ส ตามตีเสมอเป็น 2-2 แฮร์รี เคน จ่ายทะลุแนวรับให้ คริสเตียน อีริคเซนกดด้วยเท้าซ้ายเสียบมุมเข้าไปอย่างเฉียบขาด,เวลาที่เหลือไม่มีฝ่ายไหนทำประตูเพิ่มได้ จบเกม  เชฟฟิลด์ ยูไนเต็ด เสมอ ทอตแนม ฮอตสเปอร์  ไป 2-2 รวมผล 2 นัด สเปอร์ส ชนะ 3-2 ผ่านเข้ารอบชิงชนะเลิศศึกแคปปิตอล วัน คัพ ไปพบกับ เชลซี 
ไก่เดือยทอง ทอตแนม ฮอตสเปอร์  บุกไปเสมอ ดาบคู่ เชฟฟิลด์ ยูไนเต็ด 2-2 รวมผล 2 นัด สเปอร์ส ชนะ 3-2 ผ่านเข้ารอบชิงชนะเลิศศึกแคปิตอล วัน คัพ ไปพบกับ เชลซี
แคปิตอล วัน คัพ,เชฟฟิลด์ ยูไนเต็ด,ทอตแนม ฮอตสเปอร์,ผลบอล,ข่าวกีฬา